לורנצו שימיץ'

לורנצו שימיץ' (בקרואטית: Lorenco Šimić; נולד ב-15 ביולי 1996 בספליט שבקרואטיה) הוא כדורגלן קרואטי המשחק בעמדת הבלם במכבי חיפה.

קריירת מועדונים 
שימיץ' גדל בהיידוק ספליט, ממנה הושאל להוברלה אוז'הורוד מליגת העל האוקראינית בינואר 2015. הוא ערך את הופעת הבכורה שלו בליגת העל האוקראינית ב-4 במאי 2015, במשחק מול דינמו קייב, משחק בו הובסה קבוצתו 0-6. הוא ערך שתי הופעות נוספות במדי הקבוצה, לפני שחזר לקרואטיה לספליט. הוא עלה לקבוצה הבוגרת בינואר 2016, וערך את הופעת הבכורה שלו ב-1 במרץ, בתיקו 2-2 נגד אוסייק. ב-10 באפריל כבש שער בכורה בקריירה בנציחון 0–3 על איסטרה פולה.

ב-31 בינואר 2017 חתם שימיץ' בסמפדוריה מהסרייה א', אך לא שיחק בה כלל, בטרם הושאל לאמפולי, לספאל, לרייקה ולדוניאסקה סטרדה מליגת העל הסלובקית.

ב-14 באוגוסט 2020 חתם במועדון הפולני זגלבי לובין. הוא ערך הופעת בכורה בקבוצה ב-21 באוגוסט בניצחון 1-2 על לך פוזנן. ב-20 בספטמבר 2020 כבש שער בכורה בתיקו 1-1 עם קרקוביה קרקוב. הוא עזב את המועדון בהסכמה הדדית ב-13 בינואר 2022, לאחר שערך 24 הופעות והוסיף חמישה שערים.

ב-16 בינואר 2022 חתם על חוזה לשתי עונות וחצי בלצ'ה מהסרייה ב'. הוא ערך הופעת בכורה ב-5 בפברואר בתיקו 1-1 עם קומו.

ב-21 ביולי 2022 חתם לשנתיים באסקולי, בה ערך הופעת בכורה ב-28 באוגוסט, בניצחון 2–3 על פלרמו. הוא כבש שער בכורה ב-15 באוקטובר בניצחון 0–2 על בארי.

ב-21 באוגוסט 2023 חתם במכבי חיפה מליגת העל.

קישורים חיצוניים

הערות שוליים 

כדורגלנים קרואטים
בלמי כדורגל קרואטים
כדורגלני היידוק ספליט
כדורגלני הוברלה אוז'הורוד
כדורגלני סמפדוריה
כדורגלני אמפולי
כדורגלני ספאל
כדורגלני רייקה
כדורגלני זגלבי לובין
כדורגלני לצ'ה
כדורגלני אסקולי
כדורגלני מכבי חיפה
כדורגלנים זרים בישראל
קרואטים שנולדו ב-1996